Τροποποιημένη πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα της συνεργασίας με τις τρίτες χώρες και τους διεθνείς οργανισμούς (1994-1998) (94/C 262/10) (Κείμενο που παρουσιάζει ενδιαφέρον για τον ΕΟΧ) COM(94) 243 τελικό - 94/0092 (CNS)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 6 Ιουνίου 1994)

Η πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα της συνεργασίας με τις τρίτες χώρες και τους διεθνείς οργανισμούς (1994-1998) [COM (94)68 τελικό - 94/0092 (CNS)] τροποποιείται ως εξής:

Τέταρτη αιτιολογική σκέψη

ότι, σύμφωνα με το άρθρο 130Θ παράγραφος 3, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι τα οριστικά ποσά καθορίζονται από την αρμόδια για τον προϋπολογισμό αρχή ανάλογα με τη διαθεσιμότητα των πόρων των δημοσιονομικών προοπτικών και το μερίδιο που θα ορισθεί από το πρόγραμμα-πλαίσιο 7

Αιτιολογική σκέψη 5.2

ότι, λαμβάνοντας υπόψη ότι η αύξηση του ανώτατου συνολικού ποσού του προγράμματος-πλαισίου θα εξαρτάται κυρίως από την εκτίμηση της κατάστασης όσον αφορά την πρόοδο της εφαρμογής του 7 ότι αυτή η πρόοδος της εφαρμογής του δεν θα χαρακτηρίζεται ικανοποιητική παρά μόνον εάν η πρώτη ανάληψη πιστώσεων πραγματοποιηθεί εντός λογικής προθεσμίας μετά την έγκριση του προγράμματος 7 ότι αυτή η προθεσμία δεν μπορεί σε καμία περίπτωση να είναι ανωτέρα των δώδεκα μηνών 7

Αιτιολογική σκέψη 5.3

ότι η επιστήμη αποτελεί μέρος της κληρονομιάς της ανθρωπότητας και ότι η δράση της Κοινότητας στον τομέα της συνεργασίας με τις τρίτες χώρες και τους διεθνείς οργανισμούς μπορεί, με την υποστήριξη άλλων κοινοτικών μέσων, όπως το PHARE, το TACIS και το ευρωπαϊκό ταμείο ανάπτυξης, να συμβάλει στη βελτίωση του βιοτικού επιπέδου των πολιτών των ενδιαφερομένων χωρών, σ' ένα αναπτυξιακό πλαίσιο που δεν θα θέτει σε κίνδυνο τις ισορροπίες της φύσης και ότι οι μεγάλες διεθνείς προκλήσεις, όπως η υγεία, η διατροφή, η διαφύλαξη του περιβάλλοντος, θα μπορέσουν να βρουν λύση με ένταση της συνεργασίας στον επιστημονικό και τεχνολογικό τομέα.

Έκτη αιτιολογική σκέψη

ότι η ενίσχυση των επιστημονικών και τεχνολογικών βάσεων της Ευρωπαϊκής Ένωσης εξαρτάται επίσης από έναν επαρκή βαθμό συνεργασίας με τις τρίτες χώρες και τους διεθνείς οργανισμούς με βάση την αρχή του αμοιβαίου συμφέροντος 7 ότι η συνεργασία αυτή μπορεί να έχει θετική συμβολή στην εφαρμογή της εξωτερικής και της αναπτυξιακής πολιτικής της Ένωσης 7 ότι είναι απαραίτητο να βελτιωθεί η σύμπραξη με άλλους μηχανισμούς συνεργασίας στον επιστημονικό και τεχνολογικό τομέα 7 ότι είναι αναγκαία η συμβολή στη διατήρηση του επιστημονικού δυναμικού των χωρών της Κεντρικής και Ανατολικής Ευρώπης καθώς και των νέων ανεξαρτήτων κρατών της πρώην Σοβιετικής Ένωσης και, μέσω αυτής, στη βελτίωση της οικονομικής και κοινωνικής ανάπτυξής τους 7 ότι πρέπει να προωθηθεί η συνεργασία με βιομηχανικές, μη ευρωπαϊκές χώρες σε θέματα όπου κρίνεται σκόπιμο 7 ότι πρέπει να βοηθηθεί η ανάπτυξη του επιστημονικού και τεχνολογικού δυναμικού των αναπτυσσομένων χωρών και ότι η Ευρωπαϊκή Ένωση μπορεί να συντελέσει στην επίλυση των περιφερειακών και πλανητικών προβλημάτων που απαιτούν διεθνή συνεργασία 7 ότι είναι επίσης αναγκαία η συμβολή στην ενίσχυση της συνεργασίας μεταξύ τρίτων χωρών στον επιστημονικό και τεχνολογικό τομέα, ιδιαίτερα δε μεταξύ χωρών της ίδιας περιφέρειας 7

Αιτιολογική σκέψη 6.2

ότι η Ευρωπαϊκή Ένωση θα μπορούσε να επηρέασει τη διεύθυνση της διεθνούς έρευνας μέσω επιστημονικών και τεχνολογικών προσπαθειών που θα είναι καλύτερα συντονισμένες σε εθνικό και κοινοτικό επίπεδο 7

Αιτιολογική σκέψη 11.2

ότι οι προσπάθειες της Κοινότητας για την απλούστευση και επίσπευση των διαδικασιών υποψηφιότητας και επιλογής, καθώς και οι προσπάθειές της να καταστούν οι διαδικασίες αυτές περισσότερο διαφανείς, πρέπει να συνεχισθούν, προκειμένου να ενθαρρυνθεί η εφαρμογή του προγράμματος και να διευκολυνθούν οι ενέργειες των επιχειρήσεων, ιδίως δε των ΜΜΕ, των ερευνητικών κέντρων και των πανεπιστημίων που έχουν ως στόχο τη συμμετοχή σε δράση Ε & ΤΑ σε κοινοτικό επίπεδο 7

Αιτιολογική σκέψη 15.2

ότι η επιστημονική συνεργασία με τους επιστήμονες των χωρών της Κεντρικής και Ανατολικής Ευρώπης προϋποθέτει την ενθάρρυνση της πρόσβασής τους στα ευρωπαϊκά δίκτυα πληροφορικής 7

Αιτιολογική σκέψη 15.3

ότι η συνεργασία με τις αναπτυσσόμενες χώρες στον τομέα των προηγμένων τεχνολογιών διευκολύνει τη βιομηχανική συνεργασία με τις χώρες αυτές και ενισχύει την ανταγωνιστικότητα της ευρωπαϊκής βιομηχανίας 7

Άρθρο 2 παράγραφος 1

1. Το ποσό που κρίνεται αναγκαίο για την εκτέλεση του προγράμματος ανέρχεται σε 540 εκατομμύρια Ecu, συμπεριλαμβανομένου ενός ανωτάτου ποσοστού 10,1 % για τις δαπάνες προσωπικού και διοικητικής λειτουργίας.

Οι πρώτες αναλήψεις υποχρεώσεων πραγματοποιούνται εντός ανωτάτης προθεσμίας δώδεκα μηνών μετά την έγκριση του προγράμματος, εκτός εάν η υπέρβαση της προθεσμίας αυτής είναι δεόντως αιτιολογημένη.

Άρθρο 2 παράγραφος 4

4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σύμφωνα με τη διαθεσιμότητα των πιστώσεων των δημοσιονομικών προπτικών και με τις επιστημονικές και τεχνολογικές προτεραιότητες που έχουν καθοριστεί από το τέταρτο πρόγραμμα-πλαίσιο.

ΠΑΡΑΡΤΗΜΑ I

Τμήμα Γ δεύτερη παράγραφος δεύτερη περίπτωση

- βελτίωση της γεωργικής παραγωγής σε αυτό το πλαίσιο της διατήρησης της βιοποικιλότητας βιώσιμης διαχείρισης των φυσικών ανανεώσιμων πόρων. Αυτό αφορά τους τομείς βελτίωσης των φυτών και την προστασία τους για την καλύτερη προσαρμογή τους στις συνθήκες του περιβάλλοντος και, επομένως, την καλύτερη χρησιμοποίηση των διαθεσίμων γαιών 7 την κτηνοτροφία με ιδιαίτερη έμφαση στην καλύτερη προστασία των ζώων, τη βελτίωση των φυλών και των ειδών διατροφής που θα παράγονται με βιώσιμο τρόπο 7 τον τομέα της υδατοκαλλιέργειας για να διευκολυνθεί η ανάπτυξη της δραστηριότητας αυτής και η ένταξή της στο περιβάλλον 7 τη βελτίωση των συνθηκών αποθήκευσης και μεταποίησης των προϊόντων, τομείς στους οποίους οι απώλειες στις αναπτυσσόμενες χώρες είναι σημαντικές 7 την ανάλυση των συστημάτων παραγωγής και τις προϋποθέσεις βελτιστοποίησης των αγροτικών συστημάτων του τόπου.

Τμήμα Γ έκτη παράγραφος

Ένας άλλος στόχος της δράσης αυτής είναι να διευκολυνθεί η συμμετοχή των αναπτυσσομένων χωρών στις μεγάλες κοινοτικές ερευνητικές δράσεις σε θέματα γενικού ενδιαφέροντος. Στις χώρες αυτές ορισμένα από αυτά τα θέματα τίθενται με ιδιαίτερα οξύ τρόπο (απερήμωση, δημογραφική αύξηση, μεγάλη αύξηση της ενεργειακής ζήτησης, ανεξέλεγκτη οικιστική ανάπτυξη, οικονομικές και κοινωνικές αστάθειες), άλλα δε που επηρεάζουν επίσης το μέλλον του πλανήτη μας είναι κοινά στις αναπτυσσόμενες και τις βιομηχανικές χώρες (φαινόμενο θερμοκηπίου, ρύπανση, μεταδοτικές ασθένειες, επιδημίες). Είναι λοιπόν σημαντικό για τις επιστημονικές κοινότητες των αναπτυσσομένων χωρών και της Ευρώπης να εργασθούν από κοινού για την επίλυση των προβλημάτων αυτών χρησιμοποιώντας κατά τον καλύτερο τρόπο τους πόρους που υπάρχουν στις αναπτυσσόμενες χώρες και στην Ευρωπαϊκή Ένωση (ανθρώπινο δυναμικό, εμπειρίες, τεχνολογίες, φυσικοί πόροι).